Stolt Bryggeri

Stolt Bryggeri var et mikrobryggeri som holdt til på Hjelseng gård i Stjørdal, der det ble etablert i mars 2018. Bryggeriets sjef (per 2018) var Mikael Slettedal. I 2023 gikk bryggeriet konkurs.

Historie 
Stolt Bryggeri ble etablert som Stjørdalsbryggeriet i 2013 av Halvard Andresen og Per Vikaune. I mars 2014 lanserte de sine første øl, hvorav en skotsk ale brygget med stjørdalsmalt hetende "Longhorn", oppkalt etter det første flyet som lettet fra Værnes flyplass. I november 2014 flyttet bryggeriet inn i nybygde lokaler på Hjelseng Gård med et nytt og moderne bryggeri fra den tyske produsenten Schulz. Samme år kom Helge og Håvard Beitland inn på eiersiden.

De opprinnelige eierne solgte seg ut i 2018, og Mikael Slettedal tok over driften. Samme år skiftet bedriften navn til Stolt Bryggeri.

I 2021 hentet bryggeriet inn kapital gjennom folkefinansiering, og fikk totalt inn  kr. Bryggeriet hadde fram til da operert med underskudd, med en lavere omsetning enn forventet i 2020 grunnet koronapandemien. 

Bryggeriet fortsatte å oppleve problemer, med blant annet økte produksjonskostander grunnet pandemien. Selskapet forsøkte å hente inn nye investorer for å skaffe kapital til å betale kortsiktig gjeld de hadde bygget opp, men mislyktes med det. September 2022 ble aksjonærene kontaktet og gjort klar om situasjonen, og ble tilbudt overtakelse av bryggeriet før selskapet eventuelt begjærte oppbud.

November 2022 ble selskapet begjæret konkurs av panteselskapet Infinitum. Konkursbehandlingen startet 3. januar 2023, og de ble slått konkurs 6. februar 2023. August 2022 var siste produksjonsdato.

Produkter 
Bryggeriet har hatt en bred portefølje med både øl av typen ale og lager, men og flere særtrønderske produkter. Med ølet "Æ e trønder" har de brygget eksklusivt med ingredienser fra trønderlag, med blant annet malt fra Bonsak Gårdsmalteri på Skogn. De har og produsert et kommersielt eksempel av tradisjonsølet stjørdalsøl, hetende "Røyklagt". Mens bryggeriet var hetende Stjørdalsbryggeriet produserte de en stjørdalsøl under navnet "Okkelberg".

Priser og utmerkelser 
Som Stjørdalsbryggeriet:
 Nordic Beer Challenge 2016: Gull – "Hausten"
 Messen "Øl+": Beste IPA – "Langøra kaffe-IPA"
Som Stolt Bryggeri:
 Barcelona Beer Challenge 2019: Gull – "Røyklagt"

Referanser

Eksterne lenker 
 
  Omtale av design-diplom på grafill.no

Norske bryggerier
Næringsliv i Stjørdal
Selskaper etablert i 2013